Miért igyál pálinkát?

A **Miért igyál pálinkát?** Vidman kilencedik videója és a második videó a Miért igyál X sorozatban, melyet a JustVidman Youtube csatornára töltött fel.

## Tartalma

A videó bemutatja a pálinka előnyös tulajdonságait.

## Megjelenések

* Vidman
* Pálinka
* Magyarország
* Ausztria
* Kajszibarack
* Inport kínai szilva
* Méz
* Kakaó
* Han Solo
* Doktor Úr
* Petike
* Nagyfőnök
* Gmail
* Szent Miklós
* JustVidman - Smile

## Szöveg

Miért igyál pálinkát? Mert szeretjük, mert disznót vágunk, mert hideg van, mert unatkozunk, mert csak öt perc múlva jön a buszunk. Sokkal jobban fog lecsúszni, ha egy pár komolyabb indokkal is meggyőzzük magunkat. De mielőtt lehúznánk egy felest, és magunkat Swarzeneggernek érezve bepróbálkoznánk egy vadidegen lánynál azzal villogva, hogy:

- Nekem megvolt az összes Tazo! Vágod?

Győződjünk meg arról, hog valóban pálinkát tartunk-e a kezünkben! Na azért ennyire nem lehet súlyos a helyzet. Tehát mitől is pálinka a pálinka? A pálinka elnevezés csak Magyarországon és négy osztrák tartományban használható, viszont az osztrákok kizárólag kajszibarackból készülhet. Ellenben nálunk bármilyen magyarországi gyümölcsből főzhető. A pálinkatörvényről röviden: Inport kínai szilvából főzöd meg? NEM PÁLINKA. Magyarországon főzted meg, viszont külföldön palackoztad? NEM PÁLINKA. Hozzáadsz egy csepp mézet és egy kis kakaót? NEM PÁLINKA. ROSSZULLÉT. Tehát az igazi pálinka csak Magyarországon termett gyümölcsből, kizárólag itthon készülhet, bármilyen adalék hozzáadása nélkül. Ezek szerint a pálinka 100% gyümölcs, a gyümölcs pedig köztudottan egészséges. Sőt! Régen a pálinkát aqua vitae-ként is emlegétték,  ami azt jelenti, hogy az élet vize. Hmmm... Kezdem azt hinni, hogy régen minden az élet vizének számított, aminek hatására gátlások nélkül hülyét tudunk csinálni magunkból akár száz ember előtt is. Na de mielőtt túlzottan elragadtatjuk magunkat, a pálinka többek közt valóban megvéd minket a hideg ellen? Hát, ha csak azért akarunk lehúzni egy kupicával, mert úgy érezzük, hogy lassan  eggyé válunk a havas tájjal, inkább kössünk magunknak még egy pulcsit. Az alkoholtól valóban melegségérzete támad az embernek, de értágító hatásának és a vér végtagokba áramoltatása miatt csak növeli a kihűlés veszélyét. Szóval Han Solo jól tette, hogy nem így akart segíteni a fagyoskodó Luke-on:

- Na igyál! Igyál már! Hát ez hülye.

Tehát a pálinka nem fogja csökkenteni a fűtési költségeinket télen, de vajon tud-e segíteni rajtunk, amikor már beütött a baj és még a lázmérő is fél tőlünk? Igen. A népi gyógyászat egyik természetes módja a megfázás kezelésére, hogy két centiliter pálinkát és két evőkanál mézet összekeverve felforralunk és elfogyasztunk. De ezzel csak óvatosan, mivel a legtöbb gyógyszer szedése mellett szigorúan tilos az alkoholfogyasztás. Úgyhogy fokozottan ügyeljünk arra, hogy ne keveredjünk ilyen szituációkba az orvosi rendelőben:

- Doktor Úr! Én magát annyira szeretem, csak azt nem értem, hogy maga hogy tud repülni. Ó nézd már basszus egy ablak!

Elterjedt szokás a pálinka fogyasztása aperitifként, hogy meghozza az étvágyunkat, viszont így károsan hathat az üres gyomorra. Viszont azonban étkezés után fogyasztva pozitív hatással van az emésztésre. Na persze senkit sem buzdítanék arra, hogy mostantól Petikének az uzsija mellé gyümölcslé helyett egy kupica kisüstit csomagoljon. Petikének lehet, hogy vidámabban telnének az órái a suliban, de a tanítónéni valószínüleg kevésbé örülne. Azoknál, akik étkezés után jó minőségű rövid italt fogyasztanak, ritkábban jelentkeznek olyan kellemetlen tünetek, mint a puffadás és a gyomorégés. A sportolóknak is segíthet a pálinka. Öhmm, nem, nem úgy értem, hogy eddzés közben inni kell. lábgörcsök enyhítésére egy természetes gyógymód a vádli bedörzsölése pálinkával. A korábban már megemlített értágító hatása miatt sokan az egyik legjobb vérnyomáscsökkentőnek tartják. Ennek tudatában egy túl jól sikerült pálinkázós este után, ha nem akarsz bemenni másnaposan munkába, csak írd meg a főnöködnek, hogy: A vérnyomáscsökkentő kezzelésed mellékhatásai meggátolnak a munkakörödre vonatkozó kötelességeid elvégzésében. Ugye mennyivel jobban hangzik, mint hogy: bocsfőnökdeszarulvagyok? A pálinka régen egy univerzális gyógyszerként is számon volt tartva. Többek közt gyomorfertőzések megelőzésére, gyulladáscsökkentésre és fájdalomcsillapításra is felhasználták. De hogy mi az, ami igazán meggyőző a pálinkával kapcsolatban? Nos, hát biztos, hogy nem az, amit egy angol nyelvű cikkben találtam róla. A pálinkafőzők védőszentje nem más, mint Szent Miklós és ha maga a Mikulás vigyáz azokra, akik megfőzik, akkor a pálinka kizárólag csak jó lehet.

Köszönöm, hogy végignézted! Ha tetszett, iratkozz fel!